Document ID: 31994D0842

KOMISSION PÄÄTÖS,
tehty 19 päivänä joulukuuta 1994,
yhteisön taloudellisesta lisätuesta yhteisön salmonellan vertailulaboratorion Rijksinstituut voor Volksgezondheid en Milieuhygiene, Bilthoven, Alankomaat, toimintaan (94/842/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 28 artiklan,
sekä katsoo, että
neuvoston direktiivin 92/117/ETY(3) 13 artiklan säännösten mukaisesti Rijksinstituut voor Volksgezondheid en Milieuhygiene, Bilthoven, Alankomaat, nimetään salmonellan vertailulaboratorioksi,
komission päätöksen 94/93/EY(4) mukaisesti Rijksinstituut voor Volksgezondheid en Milieuhygiene -laboratoriolle, Bilthoven, Alankomaat, on jo maksettu Euroopan yhteisön taloudellista tukea, ja Euroopan yhteisön ja kyseisen laitoksen välillä on tehty sopimus yhden vuoden ajaksi; olisi jatkettava vuodella tämän sopimuksen voimassaoloa ja määrättävä taloudellisesta lisätuesta, jotta vertailulaboratorio pystyy jatkamaan sille direktiivin 92/117/ETY liitteessä IV olevassa II luvussa vahvistettuja toimia ja tehtäviä, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Yhteisö myöntää direktiivin 92/117/ETY 13 artiklassa nimetylle yhteisön vertailulaboratoriolle Rijksinstituut voor Volksgezondheid en Milieuhygiene taloudellista lisätukea enintään 100 000 ecua.
2 artikla
1 Edellä 1 artiklan mukaisesti päätöksessä 94/93/ETY tarkoitettua sopimusta jatketaan vuodella.
2 Maatalouden pääjohtajalla on lupa allekirjoittaa sopimuksen lisäys Euroopan yhteisöjen komission puolesta.
3 Edellä 1 artiklassa määrätty taloudellinen tuki maksetaan vertailulaboratoriolle päätöksessä 94/93/EY tarkoitetussa sopimuksessa määrättyjen yksityiskohtaisten sääntöjen mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä joulukuuta 1994.

Labels: 16
19
10
7
0
18